|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 5 ОТ 2004 Г. ЗА КОРАБНИТЕ ДОКУМЕНТИ****(обн., ДВ., бр. 88 от 2004 г., изм., бр. 109 от 2004 г., бр. 73 от 2005 г., бр. 9, бр. 30 и бр. 49 от 2009 г., бр. 54 от 2010 г. и бр. 11 от 2011 г., изм. и доп., бр. 39 от 2013 г. и бр. 7 от 2015 г.)** |
| **№** | **Организация/потребител****/вкл. начина на получаване на предложението/** | **Бележки и предложения** | **Приети/****неприети** | **Мотиви** |
|  | **Сдружение с нестопанска цел „Бургаска морска асоциация“**получено по електронната поща | Текстът на съществуващата Наредба № 5:„Чл. 32 (4) (Изм. – ДВ, бр. 7 от 2015 г.) Документът по ал. 1 се заверява ежегодно от директора на съответната дирекция „Морска администрация“ след одит, извършен от ИА „МА“.“да се допълни и измени така:„Чл. 32 (4) Документът по ал. 1 се заверява ежегодно от директора на съответната дирекция „Морска администрация“ **или оправомощено от него лице** след одит, извършен от ИА „МА“ **или от признати и утвърдени по реда на чл. 73, ал. 3 от КТК организации**.“***Мотиви:***1. Ще се постигне по-голяма оперативност при одитирането и годишната заверка на свидетелството.2. Няма да бъде ангажиран директорът на съответната ДМА за всички случаи да проверява изпълнението на процедурата в подробности.3. Във всички случаи на съмнение или желание за влизане в подробностите нормативната база не отменя правото на директора на ДМА да се запознае с извършения одит и заверения документ.Това не отменя отговорността на директора на ДМА за работата на служителите му. | Прието | Отразено в проекта на наредба (§ ) и в проекта на доклад. |
|  | **Сдружение с нестопанска цел „Българска морска камара“**получено по електронната поща | Във връзка с проекта за изменение и допълнение на Наредба № 5 за корабните документи обръщаме внимание, че в предложението е пропуснато да се отбележи, че в Морската трудова конвенция, 2006 г. на Международната организация на труда (МОТ), която влезе в сила за България на 20.08.2013 год. Застраховките и заплатите на екипажите се отбелязват в декларация за съответствие с Морската трудова конвенция, Част I и Част II, което всъщност се явява корабен документ по чл. 58б и 58в от Наредба № 5.Обръщаме внимание върху този пропуск с цел той да бъде отстранен. | Прието | Отразено в проекта на наредба (§ ) и в проекта на доклад. |